બસ, આ જ ‘છળ’ માટે એક શબ્દ ફ્રોડ વપરાય છે. ફરક એટલો છે કે ફ્રોડની સામે બાજુ ભ્રમ હોય છે. ફ્રોડ જેમણે ભોગવવો પડે છે એ લોકો ભ્રમમાં કહો કે ‘કૃષ્ણ’માં રહેતા હોય છે. વેલ, અમુક ભ્રમ રસાળ હોય છે. મધુકૈતવ રાક્ષસના નામમાં કૈતવ એટલે ફ્રોડ. બે હાથથી દડા હવામાં રમાડતો જગલર કદાચ તમે જોયો હશે. હાથચાલાકીના એ ખેલ જોઈ આપણે દંગ થઈને ચાવીવાળા રમકડાંની પેઠે વાઉ વાઉ કરી મૂકીએ. ચલ પરથી ચાલ. છલ પરથી છાલ. છાલ પરથી ફળનો અંદાજ લગાવવો એ ગેમ્બલિંગ. ‘ને એ અંદાજને ખોટો પાડવા ચાલાકી ભરી છાલ રચવી એ ફ્રોડ. સંસ્કૃતમાં જગલ એટલે ફ્રોડ કરનાર. વર્તમાન સ્થિતિમાં જગલર એટલે પૈસા રમાડનાર એવું કહી શકાય. નજરબંધીના ખેલ હોય છે તેમ આ પૈસાબંધીના ખેલની વાત છે. ભાષાની શું વાત કરવી? એ તો ફ્રોડ એટલે વ્યાજ કે વ્યાજીકરણ પણ કહે છે. ભાષા મુજબ આપણે ગુજરાતી. હિન્દુસ્તાની, સંસ્કૃતી નહીં. ઇન્ડિયન, સંસ્કૃતિઅન નહીં અને હવે તો આપણી સંસ્કૃતિ ઘણી આગળ વધી ગઈ છે. તમામ મનુષ્યની, પૃથ્વીવાસીઓની.